রাজধানী ঢাকাসহ বাংলাদেশের উত্তরাঞ্চলের বিভিন্ন জেলায় মঙ্গলবার দুপুরে ভূকম্পনঅনুভূত হয়েছে 
আবহাওয়া অধিদপ্তর সূত্র জানিয়েছে, বাংলাদেশ সময় বেলা ১টা ৪২ মিনিটে রিখটার স্কেলে ৪.৬ মাত্রার ওই ভূমিকম্প অনুভূত হয়।
আবহাওয়া অধিদপ্তর সূত্র জানিয়েছে, বাংলাদেশ সময় বেলা ১টা ৪২ মিনিটে রিখটার স্কেলে ৪.৬ মাত্রার ওই ভূমিকম্প অনুভূত হয়। এর উৎপত্তিস্থল ছিল ঢাকা থেকে ২১২ কিলোমিটার উত্তর পূর্বে ভারতেরমেঘালয় রাজ্যের লাখিপুরে। কেন্দ্র ছিল ভূপৃষ্ঠের ১০ কিলোমিটার গভীরে। তবে যুক্তরাষ্ট্রের ভূ-তাত্ত্বিক জরিপ দপ্তর ইউএসজিএস এ ভূমিকম্পের মাত্রা ৫ ছিল বলে জানিয়েছে। ভূমিকম্পটির স্থায়িত্ব ছিল ২৪ সেকেন্ড।ভূমিকম্পে তাৎক্ষণিক ভাবে ক্ষয়ক্ষতি বা হতাহতের কোনও খবর পাওয়া যায়নি। । ঢাকায় বিভিন্ন স্থানে আতঙ্কিত লোকজন রাস্তায় নেমে আসে । উল্লেখ্য, মাত্র তিন মাস আগে ৪ ঠা জানুয়ারি বাংলাদেশে একটি উচ্চ মাত্রার ভূমিকম্প আঘাত হানে রিখটার স্কেলে যার মাত্রা ছিল ৬.৭ এবং এর উৎপত্তিস্থল ছিল উত্তর পূর্ব ভারতের মনিপুর রাজ্যে । সে সময় ঢাকা ও এর বাইরে কয়েকটি ভবন খতিগ্রস্থ হয়। তবে হতাহতের কোন ঘটনা ঘটেনি । ঢাকা থেকে বিস্তারিত জানিয়েছেন জহুরুল আলম।